REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj: 06-2/449-13

20. novembar 2013. godine

B e o g r a d

 ZAPISNIK

27. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 19. NOVEMBRA 2013. GODINE

 Sednica je počela u 13,35 časova.

 Sednicom je predsedavao Dejan Radenković, predsednik Odbora.

 Sednici su prisustvovali članovi Odbora: Zoran Bojanić, Slobodan Jeremić, Milan Kovačević, Vladimir Marinković, Mujo Muković, Ljuban Panić i Rajko Stevanović.

Sednici su prisustvovali zamenici odsutnih članova Odbora: Velimir Stanojević (zamenik Srđana Spasojevića) i Vučeta Tošković ( zamenik Željka Sušeca).

 Sednici nisu prisustvovali članovi Odbora: Gorica Gajić, Radmila Gerov, Vladimir Jovanović, Milan Lapčević, Milovan Marković i Stefana Miladinović (niti njihovi zamenici).

 Sednici su prisustvovali iz Ministarstva saobraćaja: Miodrag Poledica, državni sekretar, Mirjana Trifunović, pomoćnik ministra za vodni saobraćaj i bezbednost plovidbe, Zorica Đerić Stojičić, pomoćnik ministra za evropske integracije i međunarodnju saradnju, Dejan Lasica, pomoćnik ministra za železnice i intermodalni transport, Dejan Kocić, viši savetnik, Dejan Hadžić, načelnik u Sektoru za puteve i bezbednost saobraćaja, Vida Stevanović, šef Odseka u Sektoru za železnice i intermodalni transport, Ivana Božić, savetnik u Sektoru za železnice i intermodalni transport, Milijan Milić, mlađi savetnik u Sektoru za železnice i intermodalni transport i Siniša Trkulja, pomoćnik direktora Direkcije za železnice.

Na predlog predsednika Odbora, jednoglasno, usvojen je sledeći

 **D n e v n i r e d**

1. Razmatranje Predloga zakona o bezbednosti i interoperabilnosti železnice,koji je podnela Vlada u pojedinostima;
2. Razmatranje Predloga zakona o izmenama i dopunama Zakona o javnim putevima, koji je podnela u pojedinostima;
3. Razmatranje Predloga zakona o izmenama i dopunama Zakona o pomorskoj plovidbi, koji je podnela Vlada u pojedinostima;
4. Razmatranje Izveštaja o radu Ministarstva saobraćaja za period 12. jul – 27. oktobar 2013 godine;
5. R a z n o.

 Pre prelaska na razmatranje utvrđenog dnevnog reda jednoglasno je usvojen zapisnik sa 22. sednice Odbora, održane 19. novembra 2013. godine.

Prva tačka dnevnog reda - **Razmatranje Predloga zakona o bezbednosti i interoperabilnosti železnice**

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o bezbednosti i interoperabilnosti železnice.

 I

 Odbor je odlučio da predloži Narodnoj skupštini **da** **prihvati** sledeće amandmane:

- na član 2. koji je podnela Vlada;

- na član 8. koji je podnela Vlada;

- na član 16. koji su zajedno podnele narodne poslanice Milica Vojić Marković i Donka Banović;

- na član 22. koji su zajedno podnele narodne poslanice Milica Vojić Marković i Donka Banović;

- na član 39. koji je podnela Vlada;

- na član 48. koji su zajedno podnele narodne poslanice Milica Vojić Marković i Donka Banović;

- na član 52. koji su zajedno podnele narodne poslanice Milica Vojić Marković i Donka Banović;

- na čl. 54, 136. i 143, koji je podnela Vlada;

- na član 55. koji je podnela Vlada;

- na član 95. koji su zajedno podnele narodne poslanice Milica Vojić Marković i Donka Banović;

- na član 130. koji je podnela Vlada;

- na član 133. koji je podnela Vlada;

- na član 135. koji je podnela Vlada;

- na član 139. koji je podnela Vlada;

- na član 140. sa ispravkom, koji je podnela Vlada;

- na član 145. koji je podnela Vlada;

- na član 147. sa ispravkom, koji je podnela Vlada;

- na član 148. koji je podnela Vlada;

- na član 151. koji je podnela Vlada;

- na član 152. koji je podnela Vlada;

- kojim se posle člana 154. dodaje član 154a, koji je podnela Vlada;

- na član 156. koji je podnela Vlada.

II

 Odbor je odlučio da predloži Narodnoj skupštini **da** **odbije** sledeće amandmane:

- na član 6. koji je podnela narodna poslanica Milica Vojić Marković;

- na član 7. koji je podnela narodna poslanica Donka Banović;

- na član 8. sa ispravkom, koji je podnela narodna poslanica Donka Banović;

- na član 8. sa ispravkom, koji je podnela narodna poslanica Milica Vojić Marković;

- na član 10. koji je podnela narodna poslanica Donka Banović;

- na član 15. koji su zajedno podnele narodne poslanice Milica Vojić Marković i Donka Banović;

- na član 17. koji su zajedno podnele narodne poslanice Milica Vojić Marković i Donka Banović;

- na član 19. koji su zajedno podnele narodne poslanice Milica Vojić Marković i Donka Banović;

- na član 20. koji su zajedno podnele narodne poslanice Milica Vojić Marković i Donka Banović;

- na član 23. koji su zajedno podnele narodne poslanice Milica Vojić Marković i Donka Banović;

- na član 24. koji su zajedno podnele narodne poslanice Milica Vojić Marković i Donka Banović;

- na član 27. koji je podnela narodna poslanica Milica Vojić Marković;

- na član 33. koji su zajedno podnele narodne poslanice Milica Vojić Marković i Donka Banović;

- na član 34. koji su zajedno podnele narodne poslanice Milica Vojić Marković i Donka Banović;

- na član 36. koji su zajedno podnele narodne poslanice Milica Vojić Marković i Donka Banović;

- na član 37. koji su zajedno podnele narodne poslanice Milica Vojić Marković i Donka Banović;

- na član 38. koji je podnela narodna poslanica Milica Vojić Marković;

- na član 38. koji je podnela narodna poslanica Donka Banović;

- na član 41. koji su zajedno podnele narodne poslanice Milica Vojić Marković i Donka Banović;

- na član 46. koji su zajedno podnele narodne poslanice Milica Vojić Marković i Donka Banović;

- na član 51. koji je podnela narodna poslanica Milica Vojić Marković;

- na član 51. koji je podnela narodna poslanica Donka Banović;

- na član 56. koji su zajedno podnele narodne poslanice Milica Vojić Marković i Donka Banović;

- na član 61. koji su zajedno podnele narodne poslanice Milica Vojić Marković i Donka Banović;

- na član 64. koji su zajedno podnele narodne poslanice Milica Vojić Marković i Donka Banović;

- na član 91. koji je podneo narodni poslanik Milan Lapčević;

- na član 96. koji su zajedno podnele narodne poslanice Milica Vojić Marković i Donka Banović;

- na član 99. koji su zajedno podnele narodne poslanice Milica Vojić Marković i Donka Banović.

 Za izvestioca Odbora na sednici Narodne skupštine određen je Dejan Radenković

predsednik Odbora.

Druga tačka dnevnog reda – **Razmatranje Predloga zakona o izmenama i dopunama Zakona o javnim putevima**

 Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o javnim putevima.

 I

 Odbor je odlučio da predloži Narodnoj skupštini **da odbije** sledeće amandmane:

- na član 1. koji su zajedno podneli narodni poslanici Ivan Jovanović i Srđan Milivojević;

- na član 2. koji su zajedno podneli narodni poslanici Ivan Jovanović i Srđan Milivojević;

- na član 5. koji su zajedno podneli narodni poslanici Ivan Jovanović i Srđan Milivojević;

- na član 6. koji je podneo narodni poslanik Milan Lapčević.

 Za izvestioca Odbora na sednici Narodne skupštine određen je Dejan Radenković

predsednik Odbora.

Treća tačka dnevnog reda – **Razmatranje predloga zakona o izmenama i dopunama Zakona o pomorskoj plovidbi**

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o javnim putevima.

 I

 Odbor je odlučio da predloži Narodnoj skupštini **da prihvati** sledeće amandmane:

- na član 8. koji je podnela narodna poslanica Stefana Miladinović;

- na član 44. koji je podnela narodna poslanica Stefana Miladinović.

II

 Odbor je u skladu sa članom 157. stav 6. Poslovnika Narodne skupštine podneo amandman na član 61. Predloga zakona.

AMANDMAN

U članu 61. stav 1. Predloga zakona, reči: „u roku od godinu dana od dana stupanja na snagu ovog zakona“ zamenjuju se rečima: „do 1. jula 2014. godine“.

U stavu 2. reči: „u roku od dve godine od dana stupanja na snagu ovog zakona“ zamenjuju se rečima: „do 1. jula 2015. godine“.

O b r a z l o ž e nj e

 Amandman se predlaže radi ispravljanja tehničke greške, koja je učinjena u tekstu Predloga zakona.

Za izvestioca Odbora na sednici Narodne skupštine određen je Dejan Radenković

predsednik Odbora.

Četvrta tačka dnevnog reda – **Razmatranje Izveštaja o radu Ministarstva saobraćaja za period 12. jul – 27. oktobar 2013. godine**

 U uvodnom izlaganju **Miodrag Poledica**, državni sekretar u Ministarstvu saobraćaja, istakao je da se Izveštaj Ministarstva za navedeni period sastoji iz IV poglavlja: I-Normativna aktivnost, II-Međunarodna saradnja, III-Programiranje i praćenje projekata čiju realizaciju donira Evropska unija i IV- Radovi na infrastrukturi.

 Normativna aktivnost je bila intenzivna, doneto je osam propisa od kojih je jedan i Nacrt zakona o bezbednosti i interoperabilnosti železnice, koji je u skupštinskoj proceduri, zatim set pravilnika koji transport opasnog tereta dodatno uređuju, a započeta je izrada velikog broja propisa (pet pravilnika, tri zakona i jedna uredba). Istovremeno bilo je i reformskih aktivnosti u vezi sa JP „Železnice Srbije“. Na sednici održanoj 21. oktobra 2013 godine, Vlada je donela Rešenje o davanju saglasnosti na Odluku o izmenama i dopunama Statuta JP „Železnice Srbije“, koja je doneta radi usklađivanja sa Zakonom o javnim preduzećima. Odluka daje mogućnost da se do kraja 2013. godine načini prvi korak u reformi JP „Železnice Srbije“, tj. da pod jednim „krovnim“ preduzećem imamo dva nezavisna preduzeća jedno za transport, a drugo za upravljanje železničkom infrastrukturom.

Međunarodna saradnja je razvijena, svi vidovi saobraćaja imaju bileteralne i multilateralne sporazume, neke je potrebno obnoviti, kao i zaključiti nove. Održani su sastanci sa predstavnicima dvadeset zemalja od koji se posebno ističu sastanci sa predstavnicima: Italije, Švajcarske, Bugarske i Letonije. Sa predstavnicima navedenih zemalja održane su mešovite komisije, radi regulisanja pitanja iz oblasti transportnih usluga. Potpisan je Sporazum između Vlade Republke Srbije i Vlade Republike Italije o uzajamnom regulisanju međunarodnog drumskog prevoza i stvari, a u susret predstojećoj konferenciji o pregovaranju o vazdušnom saobraćaju, koji se održava u Durbanu (Južna Afrika), u periodu 9.–13. decembra 2013 godine, pripremljen je veći broj predloga osnova za vođenje pregovora o zaključivanju sporazuma o vazdušnom saobraćaju. Na sastanku „SETTO“ nadzornog odbora održanog 3. i 4. oktobra 2013 godine u Skoplju razmatrani su ostvareni rezultati i dati predlozi za projekte, koji će u narednom periodu biti realizovani .

 Kada je reč o III poglavlju Programiranje i praćenje projekata čiju realizaciju donira Evropska unija, ukazano je da postoji velika podrška EU u svim vidovima saobraćaja i da EU odobrava velike iznose za projekte Ministarstva. Početkom septembra 2013. godine otpočeta je aktivnost na izradi projektne dokumentacije za železničku obilaznicu oko Niša, a u toku je ralizacija projekta Tehnička podrška za železničku infrastrukturu, sa ciljem da se izradi plan ulaganja u železnički sektor za period 2012-2021. godina. Istovremeno izrađen je projekat rehabilitacije državnih puteva i unapređenje bezbednosti u saobraćaja, koji će se sprovoditi u saradnji sa JP „Putevi Srbije“, Ministarstvom unutrašnjih poslova i Ministarstvom prosvete. Finansiranje ovih projekata podržale su Svetske banka, Evropske banka za obnovu i razvoj i Evropska investiciona banka.

 Istaknuto je da na Projektu Obnova i razvoj transporta i plovidbe na vodnom putu reke Save učestvuju zemlje regiona Republika Srbija, Republika Hrvatska, Bosna i Hercegovina, a kada je Dunavske strategija u pitnju izdvojeni su projekti: Zajednička transportna vizija za Dunavski region; Strategija razvoja intermodalnog transporta; Uključivanje novog teretnog železničkog saobraćaja koji nas povezuje sa Evropskom unijom i zemljama van Evropske unije, a urađene su i aplikacione forme za dva projekta Tehnička pomoć za projekte Dunavskog regiona i Intermodalna strategija Dunavskog regiona. U cilju podizanja svesti o mogućem umrežavanju i povezivanju zemalja ove regije organizovani su Seminar on air transport development in Danube region i The Danube region transport days 2013.

 Iz IV poglavlja Radovi na infrastrukturi posebno je istaknuto da je nastavljena kordinacija aktivnosti na izradi i rekonstrukciji saobraćajne infrastrukture na već započetim deonicama i da su u toku radovi na rekonstrukciji, modernizaciji i izgradnji železničke infrastrukture.

U raspravi, koja je usledila narodni poslanici su postavili sledeća pitanja predstavnicima Ministarstva: Da li su planirana sredstva za završetak obilaznice oko Vršca, koji su planovi Ministarstva i da li postoje izvori sredstava za završetak? Koliki je procenat realizacije kredita do sad, kada je železnica u pitanju? Koji su planovi za koridor 11, konkretno kada je u pitanju pruga prema Crnogorskom primorju? Da li je u planu izgradnja železničke pruge Valjevo–Loznica u narednoj godini? Da li Vlada razmišlja o aerodromu u Novom Sadu?

Predstavnik Ministarstva je odgovorio da na poziciji Ministarstva nema sredstava za završetak obilaznice oko Vršca, da su radovi u prekidu, a da će proveriti da li JP ,,Putevi Srbije“ imaju eventualno izdvojena sredstva za tu namenu, o čemu će naknadno obavestiti Odbor.

Procenat realizacije kredita je 15-20% kada je u pitanju železnica, a radi se samo koliko je potrebno. Iskorišćenost kredita je mala, jedan od razloga je nedostatak finansijskih sredstava za izradu projektne dokumentacije, zatim postoji problem nedostatka finansijskih sredstava za eksproprijacije, kao i nedostatak sredstava za indirektne troškove: takse za revizije projekata, troškovi PDV a, carine za opreme. Jedan projektni ciklus taraje od 5-10 godina, a toliko se radi i projektna dokumentacija.

Za prugu Beograd- Bar, koja je deo paralelnog drumsko-železničkog koridora 11, urađena je studija. Međutim, s obzirom da nije pan-evropski koridor, evropske banke ne žele da ga finansiraju. Postoji mogućnost da se rehabilitacija pruge uradi iz Ruskog kredita, međutim, oni su zahtevniji kada je reč o detaljnosti projektne dokumentacije.

Izgradnja železničke pruge Valjevo–Loznica, iako je urađen glavni projekat nije u planu za naredni period. Vlada je odlučila da se krene u realizaciju projekta pruge Stara Pazova-Novi Sad, na koridoru 10, za koji se radi projektna dokumentacija i koji će biti finansiran iz Ruskog kredita.

Predstavnik Ministarstva će naknadno obavestiti Odbor o planovima kada je reč o aerodromu Novi Sad.

Saglasno članu 229. Poslovnika Narodne skupštine Odbor je razmotrio Izveštaj o radu Ministarstva saobraćaja za period 12. jul – 27. oktobar 2013. godine i većinom glasova (9 za, 1 nije glasao), odlučio da ga prihvati.

 U raspravi su učestovali: Ljuban Panić, Slobodan Jeremić, Vučeta Tošković i Miodrag Poledica.

Peta tačka dnevnog reda – **R a z n o**

Povodom ove tačke dnevnog reda nije bilo predloga ni diskusije.

Na sednici Odbora vođen je tonski zapis.

Sednica je zaključena u 14,40 časova.

 SEKRETAR ODBORA PREDSEDNIK ODBORA

 Biljana Ilić Dejan Radenković